Quia hujus vitæ status immunis a crimine vix percurritur, oportet unicuique pro modulo boni operis, strenuitate et helemosinarum largitione, si qua sunt, delicta culpe deluere, et eternæ mercedis fructum pro posse adquirere. Quapropter noverit quisque fidelis quod ego Idbertus presbiter do Deo et sanctis ejus apostolis Petro et Paulo, atque Cluniacensi monasterio, pro redemptione animæ meæ, omnem terram quæ me contingit tam ex paterna quam ex materna hereditate; ea ratione ut quamdiu vixero teneam, et annis singulis in vestitura unum modium vini persolvam. Post discessum vero meum, in usus monachorum prefati loci ad integrum deveniat, absque ullius contradictione.